

**ОБЩИНА ПЛОВДИВ**

*Пловдив 4000, пл. Ст. Стамболов № 1, тел.:(032)656 703*

[*www.plovdiv.bg*](http://www.plovdiv.bg)*, e-mail: info@plovdiv.bg*

**Акт за установяване на задължение**

**№ ОБ-0306 / 05.12.2017 г.**

Настоящият акт се издава от Маргарита Атанасова Шумарева на длъжност Главен експерт в отдел “Приходи от наеми и такси, следконцесионен и следприватизационен контрол” към Дирекция “Общинска икономика и здравеопазване” при Община Пловдив, на основание чл. 107, ал. 3 от ДОПК, изр. 4-то „Акт може да се издаде и служебно въз основа на собствени данни, данни, получени от трети лица и организации, когато по закон не е предвидено подаване на декларация и задължението не е платено и не е извършена ревизия“ (предвид препращащата разпоредба на чл. 9б от Закона за местните данъци и такси /ЗМДТ/), във връзка с чл. 9б, чл. 4, ал.1-5 от ЗМДТ, в качеството на орган по приходите съгласно Заповед № 17 ОА 614 / 21.03.2017г. на Кмета на Община Пловдив и установява задължения за такса по чл. 72 от ЗМДТ на:

|  |  |
| --- | --- |
| **„БАЧИ - 79“ ЕООД** | |
| ЕИК по БУЛСТАТ | **203323886** |
| Адрес и седалище на управление | **гр.Пловдив, ул.„Райко Даскалов“ № 68, ет.2** |
| Представлявано от | **Борис Георгиев Неделчев** |

След извършена проверка на собствени данни (документация на отдел „Приходи от наеми и такси, следконцесионен и следприватизационен контрол“ при Община Пловдив и счетоводни справки от Информационна система „Отчитане на приходите от стопанска дейност на Община Пловдив“, внедрена в отдел „Приходи от наеми и такси, следконцесионен и следприватизационен контрол“) за установяване на задължения по чл. 72 от ЗМДТ - такса за ползване на тротоари, площади, улични платна, места върху които са организирани пазари, тържища, панаири, както и терени с друго предназначение, относими по Разрешение № 15 РИЕ 20-2 / 11.04.2017 г. за ползване на имот общинска собственост за рекламна дейност, съгласно чл.6, ал.1, т. б от Раздел ІІ от ЗМДТ, чрез поставяне на преместваеми, рекламно-информационни елементи /РИЕ/ по чл. 56 и чл. 57 ЗУТ и в изпълнение на Решение №504 на Общински съвет – Пловдив, взето с Протокол № 22/20.12.2012г., за периода от 01.04.2017г. до 30.11.2017 г., ведно с лихва за просрочие към 30.11.2017 г. и като взех предвид, че:

* посочените такси са установени по основание в чл. 6, ал. 1, т. б) от ЗМДТ;
* с Раздел ІІ, чл. 72-80 от ЗМДТ се урежда режимът за ползване от физически и юридически лица на тротоари, площади, улични платна, места върху които са организирани пазари, тържища, панаири, както и терени с друго предназначение, които са общинска собственост, като пак там не е предвидено подаване на декларация;
* към 05.12.2017 г. задължението не е платено и не е извършена ревизия,

както и въз основа на следните:

**мотиви:**

Със заявление с вх. № 17 Ф 1350/ 27.02.2017 г. Николай Атанасов Ганчев, в качеството си на управител на „БАЧИ - 79“ ЕООД**,** с ЕИК 203323886, с адрес и седалище на управление: гр.Пловдив, ул.“Райко Даскалов“ № 68, ет.2 заявява искане за подновяване срока на Разрешение № 15 РИЕ 20-1 / 26.02.2016г. за ползване на имот общинска собственост за рекламна дейност за разполагане на 2 броя рекламно-информационни елементи, разположени на следните позиции:

1. ***бул. „*Васил Априлов*” № 112, северно от обекта***

Двустранен рекламен елемент с размери 1.50м/1.20м, с рекламна площ – 3.60 кв.м.

Дължима такса за РИЕ в размер на **43.20 лв**. /четиридесет и три лева и 20 ст., с вкл. 20%ДДС/.,

***2. бул. „*Васил Априлов*” № 112, южно от обекта***

Едностранен релемент с размери 2.00м/1.50м, рекламна площ – 3.00 кв.м.

Дължима такса за РИЕ в размер на **36,00 лв**. /тридесет и шест лева, с вкл. 20%ДДС/.,

Във връзка с постъпилото заявление е издадено Разрешение № 15 РИЕ 20-2 / 11.04.2017 г. за ползване на имот общинска собственост за рекламна дейност, съгласно чл. 6, ал. 1, т. б от Раздел ІІ от Закона за местните данъци и такси /ЗМДТ/, чрез поставяне на преместваеми, рекламно-информационни елементи /РИЕ/ по чл. 56 и чл. 57 от Закона за устройство на територията /ЗУТ/, валидирано от Зам. Кмет ОИЗЕУО, съгласно Заповед № 15 ОА-3104/18.11.2015г. на Кмета на Община Пловдив

С упоменатото разрешение се разрешава на „БАЧИ - 79“ ЕООД**,** с ЕИК 203323886, представлявано от Николай Атанасов Ганчев – като управител на дружеството към момента на издаване на разрешението, да ползва имот общинска собственост за извършване на рекламна дейност, чрез разполагане на 2 бр. рекламно-информационни елементи с обща рекламна площ от 6.60 кв.м. Ползвателят е запознат с условията за ползване на общинския имот, изложени в Разрешение № 15 РИЕ 20-2 / 11.04.2017 г., което обстоятелство същият е обективирал чрез полагане на подписа си върху документа. Разрешение № 15 РИЕ 20-2 / 11.04.2017 г. е подпечатано с печата на „БАЧИ - 79“ ЕООД . Разрешение № 15 РИЕ 20-2 / 11.04.2017 г. за ползване имот общинска собственост за рекламна дейност е издадено със срок на валидност от 01.04.2017г. до 31.03.2018г. За ползването на имота общинска собственост „БАЧИ - 79“ ЕООД**,** с ЕИК 203323886**,** следва да заплаща месечна такса в размер на 79.20 лв. /седемдесет и девет лева и двадесет стотинки с 20% ДДС/, определен в съответствие с Приложение 2 на Нередба за определянето и администрирането на местните такси и цени на услуги на територията на Община Пловдив. Съгласно текста на т.4 към Раздел III на Разрешение № 15 РИЕ 20-2 / 11.04.2017г. лицето следва да заплаща месечнататакса в срок до 20-то число на текущия месец.

Разрешение № 15 РИЕ 20-2 / 11.04.2017 г. (номерирано чрез деловодната програма „Акстър”) е въведено в ИС „Отчитане на приходите от стопанска дейност” на Община като Анекс № 2 към Разрешение с номер РР-1546 / 01.02.2015г., с оглед на което счетоводните справки от системата отразяват данни по Разрешение РР-1546 / 01.02.2015г. при зададен частичен период от 01.04.2017г. до 30.11.2017г.

Предвид горното с настоящият акт се установяват задължения за периода от 01.04.2017г. до 30.11.2017г.

На 05.12.2017г. е извършена проверка в търговския регистър с цел проследяване на промени по партидата на дружеството, от значение за производството по Данъчно осигурителния процесуален кодекс, при която бяха установени следните факти:

С договор за продажба на дружествени дялове от капитала на „Бачи -79” ЕООД от 18.08.2017 г., (вписан в Търговския регистър, воден при Агенция по вписванията, на 25.08.2017 г.) Николай Атанасов Ганчев, в качеството си на едноличен собственик на капитала на „Бачи -79” ЕООД, ЕИК 203323886, е продал притежаваните от него 100 дружествени дяла, представляващи 100% от капитала на дружеството на „НЕД БГ“ ЕООД с ЕИК 200000422, представлявано от Борис Георгиев Неделчев.

С учредителен акт на „БАЧИ – 79“ ЕООД от 18.08.2017г. (вписан в Търговския регистър, воден при Агенция по вписванията, на 25.08.2017 г. ), се приемат следните промени в статута на „БАЧИ – 79“ ЕООД:

* Дружеството се управлява и представлява от управител Борис Георгиев Неделчев, определен от едноличния собственик на капитала.
* Седалището и адресът на управление е гр.Пловдив, ул.“Райко Даскалов“ № 68, ет.2

**правни ОСНОВАНИЯ:**

На основание чл. 6 от Раздел ІІ на Глава първа на Закона за местните данъци и такси (ЗМДТ) общините събират местни такси, в т.ч. съгласно ал.1 т.б) и такса за ползване на пазари, тържища, панаири, тротоари, площади и улични платна.

Нормата на чл.72 от ЗМДТ определя, че такса се заплаща за ползване на тротоари, площади, улични платна, места, върху които са организирани пазари ( открити и покрити ), тържища, панаири, както и терени с друго предназначение, които са общинска собственост.

На следващо място, съгласно чл. 9 от ЗМДТ Общинският съвет приема Наредба за определянето и администрирането на местните такси и цени на услуги.

Съгласно чл.9а /1/ от ЗМДТ Местните такси се събират от общинската администрация. Съгласно разпоредбите на чл.9б от ЗМДТ /изм. ДВ, бр.84 от 2003г., бр.105 от 2005г., бр.105 от 2006г., бр.98 от 2010г., в сила от 01.01.2011г./. Установяването, обезпечаването и събирането на местните такси по този закон се извършват по реда на чл.4, ал.1-5.

Видно от разпоредбата на чл.3, ал.1, т. б) от Наредба за определянето и администрирането на местните такси и цени на услуги на територията на Община Пловдив се събират такси за ползване на пазари, тържища, панаири, тротоари, площади и улични платна.

В текста на чл. 10, ал.4 от Наредба за реда за издаване на Разрешение за поставяне и ползване на рекламно-информационни елементи /РИЕ/ върху недвижими имоти на Община Пловдив, приета с Решение № 68, взето с Протокол № 7 от 18.03.2010 г. на Общински съвет-Пловдив; изм. и доп. с Решение №121, взето с Протокол №11 от 14.04.2011 г.; изм. и доп. с Решение №502, взето с Протокол №22 от 20.12.2012 г.; изм. и доп. с Решение №15, взето с Протокол №1 от 24.01.2013 г.; изм. и доп. с Решение №198, взето с Протокол №11 от 04.06.2015г., е посочено, че за ползването на общински имот за разполагане на РИЕ се заплаща такса, определена по размер в Наредба за определянето и администриране на местните такси и цени на услуги на територията на Община Пловдив.

Чл.20, ал.4 (изм. и доп. с РОС № 504, Пр. № 22 от 20.12.2012 г.) на Наредба за определянето и администрирането на местните такси и цени на услуги на територията на Община Пловдив регламентира, че таксите за ползване на тротоари, площади, улични платна, тържища, както и терени с друго предназначение се определят съгласно Приложение № 2 от Наредбата, като посочените цени са с включен ДДС.

**Ето защо:**

* За **2017г. -** съгласно Приложение № 2, прието с Решение № 504, взето с Протокол № 22 от 20.12.2012г., в сила от 01.01.2013г., основание параграф 1 пак там, на Общински съвет – Пловдив, № по ред XI, позиция 1.1. Такса за поставяне на РИЕ свободно стоящи или монтирани на стойки, размерът на таксата за поставяне на рекламно-информационни елементи с обща рекламна площ от: **0,01 до 5,99 кв.м е** **12.00** **лв./кв.м. на месец, с ДДС**, респективно **10.00** **лв./кв.м. на месец, без ДДС.**

**Разчет: За едностранен РИЕ с размери 2.00м/1.50м, с рекламна площ 3.00 кв.м се определя такса в размер на 36.00 лв. на месец с ДДС ( 3.00кв.м \* 12.00 лв./кв.м = 36.00 лв. ), респективно 30.00 лв. без ДДС.**

**За двустранен РИЕ с размери 1.20м/1.50м, с рекламна площ 3.60 кв.м се определя такса в размер на 43.20 лв. на месец с ДДС ( 3.60кв.м \* 12.00 лв./кв.м = 43.20 лв. ), респективно 36.00 лв. без ДДС.**

**КОНСТАТАЦИИ:**

Във връзка с горното, начислените такси по Разрешение № 15 РИЕ 20-2 / 11.04.2017 г. (респективно по Анекс № 2 към Разрешение с номер № РР-1546 / 01.02.2015г.), издадено от Община Пловдив, за рекламна дейност, съгласно чл.6, ал.1, т. б от Раздел ІІ от ЗМДТ, чрез поставяне на преместваеми, рекламно-информационни елементи /РИЕ/ по чл. 56 и чл. 57 ЗУТ, с обща площ на РИЕ 6.60 кв.м, за периода от 01.04.2017г. до 30.11.2017г., без включен ДДС, са както следва :

|  |  |  |  |
| --- | --- | --- | --- |
| № | **Вид на задължението** | **Период** | **Размер на задължението /в лв., без ДДС/** |
| 1. | Такса за ползване на пазари, тържища и други | 01.04.2017г. – 30.04.2017г. | 66.00 |
| 2. | Такса за ползване на пазари, тържища и други | 01.05.2017г. – 31.05.2017г. | 66.00 |
| 3. | Такса за ползване на пазари, тържища и други | 01.06.2017г. – 30.06.2017г. | 66.00 |
| 4. | Такса за ползване на пазари, тържища и други | 01.07.2017г. – 31.07.2017г. | 66.00 |
| 5. | Такса за ползване на пазари, тържища и други | 01.08.2017г. – 31.08.2017г. | 66.00 |
| 6. | Такса за ползване на пазари, тържища и други | 01.09.2017г. – 30.09.2017г. | 66.00 |
| 7. | Такса за ползване на пазари, тържища и други | 01.10.2017г. – 31.10.2017г. | 66.00 |
| 8. | Такса за ползване на пазари, тържища и други | 01.11.2017г. – 30.11.2017г. | 66.00 |
|  | ОБЩО: | 01.04.2017г. – 30.11.2017г. | 528.00 |

Върху размерът на главницата се начислява 20% ДДС.

Нормата на чл. 73, ал.1 от ЗМДТ определя, че таксата по чл. 72 от същия закон се заплаща от физическите и юридическите лица.

Съгласно чл. 79, ал.2 от ЗМДТ, при ползване на място повече от един месец таксите се *плащат месечно.*

По аргумент на чл.20, ал.2 на Наредба за определянето и администрирането на местните такси и цени на услуги на територията на Община Пловдив, таксата се заплаща от физическите и юридическите лица, а чл.5 пак там, регламентира, че при ползване на мястото повече от един месец, таксите се заплащат месечно, съответно за рекламно – информационни елементи, поставени по реда на Наредба за реда за издаване на разрешение за поставяне и ползване на рекламно – информационни елементи върху недвижими имоти на Oбщина Пловдив между 1 и 20 число на текущия месец в касата или по банковата сметка на Общината.

От гореизложеното следва извода, че „БАЧИ - 79“ ЕООД**,** с ЕИК 203323886, представлявано от Борис Георгиев Неделчев, *в качеството си на ползвател на общинския имот, е юридическо лице, задължено да заплаща* ***ежемесечно*** *начислените* ***такси по чл. 72 от ЗМДТ****, общо в размер на* ***528,00***  ***лв., без ДДС за разглеждания период от 01.04.2017г. до 30.11.2017г.***

Във връзка с горното и с оглед установяване на задълженията за такса по чл.72 от ЗМДТ, извърших проверка на плащанията по Разрешение № 15 РИЕ 20-2 / 11.04.2017 г. в ИС „Отчитане на приходите от стопанска дейност на Община Пловдив и установих следното:

До датата на съставяне на настоящия акт – 05.12.2017г. по Разрешение № 15 РИЕ 20-2 / 11.04.2017 г. (респективно по Анекс № 2 към Разрешение с номер № РР-1546 / 01.02.2015г.) валидирано от Заместник Кмет Общинска икономика, здравеопазване и управление на отпадъците, съгласно Заповед №15 ОА-188/ 28.01.2015г., издадена от Кмета на Община Пловдив, за ползване на имот общинска собственост за рекламна дейност съгласно чл. 6, ал.1. т.б от Раздел II от ЗМДТ, чрез поставяне на преместваеми, рекламно-информационни елементи /РИЕ/ по чл.56 и чл.57 от ЗУТ, дружество „БАЧИ - 79“ ЕООД, с ЕИК 203323886 е извършило следните плащания:

*С пл. документ № 913/01.06.2017г. е платена такса в размер на 79.20 лв. на основание фактура 0000540607/20.04.2017г. за периода от 01.04.2017г. до 30.04.2017г., от които 66.00 лв. – главница и 13.20 лв.- ДДС*

*С пл. документ № 1119/07.07.2017г. е платена такса в размер на 79.20 лв. на основание фактура 0000542234/22.05.2017г. за периода от 01.05.2017г. до 31.05.2017г., от които 66.00 лв. – главница и 13.20 лв.- ДДС*

*С пл. документ № 1118/07.07.2017г. е платена такса в размер на 79.20 лв. на основание фактура 0000543902/20.06.2017г. за периода от 01.06.2017г. до 30.06.2017г., от които 66.00 лв. – главница и 13.20 лв.- ДДС*

Изложените до тук съображения и данни обосновават крайния извод, че „БАЧИ - 79“ ЕООД**,** с ЕИК 203323886, има задължения по чл.72 от ЗМДТ - такси за ползване на пазари, тържища, тротоари, площади, улични платна, панаири и терени с друго предназначение, относими по Разрешение № 15 РИЕ 20-2 / 11.04.2017 г. за периода от 01.07.2017г. до 30.11.2017г., в размер на **396.00 лв**., в това число:

* главница – **330.00 лв**. (триста и тридесет лв.)
* ДДС – **66.00 лв**. (шестдесет и шест лева)

В случаите, когато таксите не се внасят в срок, същите, на основание чл. 4, ал. 2, във връзка с чл. 9б от ЗМДТ се събират заедно с лихвите по Закона за лихвите върху данъци, такси и други подобни държавни вземания по реда на Данъчно–осигурителния процесуален кодекс (ДОПК).

Съгласно чл.20, ал.11 от Наредбата за определянето и администрирането на местните такси и цени на услуги на територията на Община Пловдив, невнесените в срок такси се събират с лихвите по Закона за лихвите върху данъци, такси и други подобни държавни вземания, доброволно или по реда на ДОПК.

Начислените лихви върху неплатените такси за периода 01.04.2017г. - 30.11.2017г. по Разрешение № 15 РИЕ 20-2 / 11.04.2017 г. (респективно по Анекс № 2 към Разрешение с номер № РР-1546 / 01.02.2015г.), издадено от Община Пловдив, за ползване на имот общинска собственост за рекламна дейност съгласно чл. 6, ал. 1, т. б от Раздел ІІ от ЗМДТ, чрез поставяне на преместваеми, рекламно-информационни елементи /РИЕ/ по чл. 56 и чл. 57 от ЗУТ, са както следва:

|  |  |  |  |  |  |
| --- | --- | --- | --- | --- | --- |
| **Фактура N:** | **От дата** | **На стойност**  **лв. без ДДС** | **Олихвяване от** | **Олихвяване до** | **Начислена лихва(лв)** |

|  |  |  |  |  |  |
| --- | --- | --- | --- | --- | --- |
| 0000540607 | 20.04.2017 | 66,00 | 20.04.2017 | 01.06.2017 | 0.79 |
| 0000542234 | 22.05.2017 | 66,00 | 22.05.2017 | 07.07.2017 | 0.86 |
| 0000543902 | 20.06.2017 | 66,00 | 20.06.2017 | 07.07.2017 | 0.33 |
| 0000545757 | 20.07.2017 | 66,00 | 20.07.2017 | 30.11.2017 | 2.46 |
| 0000547530 | 21.08.2017 | 66,00 | 21.08.2017 | 30.11.2017 | 1.87 |
| 0000549309 | 20.09.2017 | 66,60 | 20.09.2017 | 30.11.2017 | 1.32 |
| 0000551080 | 20.10.2017 | 66,00 | 20.10.2017 | 30.11.2017 | 0.77 |
| 0000552815 | 20.11.2017 | 66.00 | 20.11.2017 | 30.11.2017 | 0.20 |
| **Общо:** | | | | | **8.60** |

До 05.12.2017г., „БАЧИ - 79“ ЕООД, с ЕИК 203323886, представлявано към настоящия момент от Борис Георгиев Неделчев, с адрес и седалище на управление: гр.Пловдив, ул.“Райко Даскалов“ № 68, ет.2, е извършило плащане с платежен документ № 0000544887/07.07.2017г. на лихви за забава в размер на 4.05 лв., от които 1.20 лв. са относими към разглеждания период, а остатъкът от 2.85 лв. представлява лихва начислена върху задължение, създадено извън разглеждания период.

Предвид гореизложеното:

**УСТАНОВИХ:**

Размерът на задълженията за такса за ползване на пазари, тържища, тротоари, площади, улични платна, панаири и терени с друго предназначение и лихвите за забава към тях, начислени към 30.11.2017 г. на „БАЧИ - 79“ ЕООД**,** с ЕИК 203323886, представлявано от Борис Георгиев Неделчев, с адрес и седалище на управление: гр.Пловдив, ул.“Райко Даскалов“ № 68, ет.2, заползване на имот общинска собственост за рекламна дейност, чрез разполагане на преместваеми, рекламно-информационни елементи /РИЕ/ по чл. 56 и чл. 57 от Закона за устройство на територията, относими по Разрешение № № 15 РИЕ 20-2 / 11.04.2017 г. (респективно Анекс № 2 към Разрешение № РР-1546 / 01.02.2015г.), са както следва:

|  |  |  |  |  |  |
| --- | --- | --- | --- | --- | --- |
| № | **Вид на задължението** | **Период** | **Размер на масечната такса /в лв., без ДДС/** | **Платен размер** | **Дължима сума** |
| 1. | Такса за ползване на пазари, тържища и други | 01.04.2017г. – 30.04.2017г. | 66,00 | 66,00 | 0,00 |
| 2. | Такса за ползване на пазари, тържища и други | 01.05.2017г. – 31.05.2017г. | 66,00 | 66,00 | 0,00 |
| 3. | Такса за ползване на пазари, тържища и други | 01.06.2017г. – 30.06.2017г. | 66,00 | 66,00 | 0,00 |
| 4. | Такса за ползване на пазари, тържища и други | 01.07.2017г. – 31.07.2017г. | 66,00 | 0,00 | 66,00 |
| 5. | Такса за ползване на пазари, тържища и други | 01.08.2017г. – 31.08.2017г. | 66,00 | 0,00 | 66,00 |
| 6. | Такса за ползване на пазари, тържища и други | 01.09.2017г. – 30.09.2017г. | 66,00 | 0,00 | 66,00 |
| 7. | Такса за ползване на пазари, тържища и други | 01.10.2017г. – 31.11.2017г. | 66,00 |  | 66,00 |
| 8. | Такса за ползване на пазари, тържища и други | 01.11.2017г. – 30.11.2017г. | 66,00 |  | 66,00 |
| 9. | Лихви за просрочие |  | 8,60 | 1,20 | 7,40 |
|  | **ОБЩО:** |  |  |  | **Главница: 330,00лв. Лихва: 7,40 лв.** |

Върху главницата се начислява 20 % ДДС.

**ИЛИ**

Установените с настоящия акт задължения за **такса** по чл. 72 от ЗМДТ за ползване на пазари, тържища, тротоари, площади, улични платна, панаири и терени с друго предназначение, са в размер на **396.00 лв.** (триста деветдесет и шест лева), в т.ч. главница – **330.00 лв.** (триста и тридесет лева), ДДС – **66.00 лв.** (шестдесет и шест лева) и **лихви**, дължими на основание чл. 4, ал.2 във връзка с чл. 9б от ЗМДТ, към 30.11.2017 г. в размер на– **7.40 лв.** (седем лева и четиридесет стотинки) ***или общо, в размер на 403.40 лв.*** (четиристотин и три лева и четиридесет стотинки).

***Задълженията следва да бъдат внесени по банковата сметка на Община Пловдив както следва:***

|  |  |  |  |  |  |  |
| --- | --- | --- | --- | --- | --- | --- |
| **№** | **Вид задължение** | **Сума**  /в лева/ | **IBAN** | **BIC** | **КОД** | **Обслужваща банка** |
| 1. | Такса за ползване на пазари, тържища и други. | **330.00** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |
| 2 | ДДС по код 448008 | **66.00** | BG23IORT73753102000001 | IORTBGSF | - | ТБ ИНВЕСТБАНК АД – клон Пловдив |
| 3. | Лихва | **7.40** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |

По посочената банкова сметка и съответния код за вид плащане следва да бъдат внесени и съответните лихви за просрочие, изчислени до деня на плащането.

На основание чл. 107, ал. 4 от ДОПК настоящия акт може да се обжалва в 14-дневен срок от получаването му пред Директора на Дирекция „Общинска икономика и здравеопазване“ при Община Пловдив.

Настоящият акт се състави в три еднообразни екземпляра – два за органа по приходите и един за задълженото лице – **„БАЧИ - 79“ ЕООД, с ЕИК 203323886**, представлявано от Борис Георгиев Неделчев, с адрес и седалище на управление: гр.Пловдив, ул.“Райко Даскалов“ № 68, ет.2.

Дата насъставяне:05.10.2017 г. **ОРГАН**

гр. Пловдив  **ПО ПРИХОДИТЕ : ………………………**

**/ М. Шумарева /**